El Teatre Romà acull este cap de setmana el I Festival Bankia d’Orquestres de la Comunitat Valenciana
20 de setembre 2018

El Teatre Romà acollirà este cap de setmana el I Festival Bankia d’Orquestres de la Comunitat Valenciana 2018, patrocinat per Bankia en col·laboració amb l’Institut Valencià de Cultura i l’Ajuntament de Sagunt. Estos concerts seran dissabte que ve 22 i diumenge 23 de setembre, a les 19 hores, amb entrada lliure fins a completar l'aforament.

L'esdeveniment del dia 22 comptarà amb la Jove Orquestra de la Societat Unió Musical d’Alaquàs i l'Orquestra Simfònica de la S.M. Santa Cecília de Cullera. I per al dia 23, l'Orquestra Simfònica Vila de Sant Joan de la S. M. La Pau de Sant Joan.

Este festival s'emmarca en el programa ‘Bankia escolta València’ que l'entitat financera impulsa a la Comunitat Valenciana per a recolzar el moviment associatiu musical a la Comunitat Valenciana.

En la presentació del Festival, que va tindre lloc el dilluns, l'alcalde de Sagunt, Quico Fernández, va mostrar la seua satisfacció per esta iniciativa i va agrair a les entitats responsables del projecte per pensar a Sagunt com a escenari per a esta activitat cultural. Per este motiu, “**fem una crida, no solament a les associacions musicals de Sagunt, a tots els músics i músiques, i a tota la ciutadania per a omplir el teatre el 22 i 23 de setembre**”.

![](/media/xusfzxr1/54c_festivalorquestasbankia_03.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/el-teatre-roma-acull-este-cap-de-setmana-el-i-festival-bankia-d-orquestres-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/el-teatre-roma-acull-este-cap-de-setmana-el-i-festival-bankia-d-orquestres-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-roma-acull-este-cap-de-setmana-el-i-festival-bankia-d-orquestres-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/el-teatre-roma-acull-este-cap-de-setmana-el-i-festival-bankia-d-orquestres-de-la-comunitat-valenciana/)